
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

30 ΙΑΝΟΥΑΡΙΟΥ 1992 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

85 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης και ταυτόχρονης πραγμα¬ 
τοποίησης μέρους αυτής σε ακίνητο που βρίσκεται εντός του ρυ¬ 
μοτομικού σχεδίου του Δήμου Περιστεριού (Ν. Αττικής) .... 1 
Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου του Δήμου 
Χαλανδρίου (Ν. Αττικής) . 2 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(1) 

Έγκριση μεταφοράς συντελεστή δόμησης και ταυτόχρονης πραγματο¬ 
ποίησης μέρους αυτής σε ακίνητο που βρίσκεται εντός του ρυμοτομι¬ 
κού σχεδίου του Δήμου Περιστεριού (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «περί καθορισμού 
ανωτάτου ορίου συντελεστού δομήσεως κ.λ.π.» (Α' 58). 

2. Τις διατάξεις του Π.Δ/τος 470/1979 «περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α’ 138), όπως τροποποιήθηκε με το από 19.6.1987 
Π.Δ/γμα (Δ’ 592). 

3. Τις διατάξεις του Π.Δ/τος 510/1979 «περί ρυθμίσεως θεμάτων 
μεταφοράς συντελεστού δομήσεως κατά τον Ν. 880/1979» (Α 154), 
όπως τροποποιήθηκε με το 367/1987 Π.Δ/γμα (Α' 163). 

4. Τις διατάξεις των άρθρων 2, 3 και 7 του Ν. 1032/1980 «περί 
συστάσεως Υπουργείου Χωροταξίας, Οικισμού και Περιβάλλοντος» (Α’ 
57). 

5. Τις διατάξεις της παρ. 1 (εδ. ιδ) του άρθρου 23 του ν. 1558/ 
1985 «Κυβέρνηση και Κυβερνητικά Όργανα» (Α' 137). 

6. Την 14076/9.2.1987 αίτηση των Ανδρέα και Ελευθερίου Παχα- 
τουρίδη. 

7. Την 6229/6.11.1990 πράξη συναίνεσης ενώπιον της Συμβο¬ 
λαιογράφου Αθηνών Μαρίας Πιπιλή - Δακτυλίδου, των Ανδρέα και 
Ελευθερίου Παχατουρίδη αποκλειστικών κυρίων του παρακάτω περι- 
γραφομένου ακινήτου. 

8. Την 244/20.6.1990 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος. 

9. Την 27371/5.3.1991 απόφαση του Υπουργού Περιβάλλοντος 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 


Άρθρο 1 

1. Εγκρίνεται η μεταφορά του συντελεστή δόμησης ρυμοτομουμένου 
με το από 24.1.1936 Β.Δ/τος (Α' 59) ακινήτου (βαρυνομένου) που 
βρίσκεται εντός του ρυμοτομικού σχεδίου του Δήμου Περιστεριού (Ν. 
Αττικής), επί της οδού Π. Τσαλδάρη και του οποίου την αποκλειστική 
κυριότητα έχουν ο Ανδρέας και Ελευθέριος Παχατουρίδης, όπως το βα- 
ρυνόμενο ακίνητο φαίνεται με στοιχεία 1, 2, 3, 4,1 στο σχετικό πρωτό¬ 
τυπο διάγραμμα σε κλίμακα 1:200 που θεωρήθηκε από τον Προϊστά¬ 
μενο της Δ/νσης Τοπογραφικών Εφαρμογών με την 89934/1991 
πράξη του και που αντίτυπό του σε φωτοσμίκρυνση δημοσιεύεται με το 
παρόν Διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς συντελεστή δόμησης είναι τα εξής: 

α) Εμβαδόν οικοπέδου για το οποίο υφίσταται δικαίωμα μεταφοράς 
συντελεστή: 77 τ.μ. 

β) Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 1,8. 

γ) Ποσοστό κάλυψης: 70%. 

δ) Δομήσιμες επιφάνειες που αντιστοιχούν σ’ αυτό: 77 X 1,8 = 
138,6 τ.μ. 

ε) Μεταφερόμενες δομήσιμες επιφάνειες: 138,6 (εκ των οποίων 
53,90 τ.μ. από ισόγειο και 84,70 τ.μ. από ορόφους). 

Άρθρο 2 

1. Εγκρίνεται η πραγματοποίηση μέρους του κατά το προηγούμενο 
άρθρο μεταφερομένου συντελεστή δόμησης και δη κατά 130,13 τ.μ. 
από το παραπάνω περιγραφόμενο ακίνητο (βαρυνόμενο) στο εναπομεί- 
ναν μετά τη ρυμοτομία ακίνητο (ωφελούμενο) που βρίσκεται εντός του 
ρυμοτομικού σχεδίου του Δήμου Περιστεριού (Ν. Αττικής) και επί της 
οδού Π. Τσαλδάρη αριθ. 75 ιδιοκτησίας των ιδίων, όπως το ωφελού¬ 
μενο φαίνεται με στοιχεία Α, Β, Γ, Δ, Ε, Α στο σχετικό πρωτότυπο διά¬ 
γραμμα σε κλίμακα 1:200 που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την 89934/1991 πράξη 
του και που αντίτυπό του σε φωτόσμίκρυνση δημοσιεύεται με το παρόν 
Διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δομήσεως είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπομένης - βάσει των ισχυόντων 
στην περιοχή όρων δόμησης 228,10 τ.μ. που αντιστοιχούν σε 207,36 
τ.μ. του βαρυνομένου ακινήτου (84,70 τ.μ. από ορόφους και 45,43 τ.μ. 
από ισόγειο). 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α) Εμβαδόν οικοπέδου: 924 τ.μ. 

β) Ποσοστό κάλυψης: 58,90% 

γ) Συντελεστής δόμησης: 2,0462 

δ) Μέγιστο επιτρεπόμενο ύψος: 13,70 μ. 

ε) Το κτίριο πρέπει να ανεγερθεί εντός του ωφελουμένου ακινήτου, 
σύμφωνα με το διάγραμμα κάλυψης σε κλίμακα 1:100 που Θεωρήθηκε 

από τον Προϊστάμενο της Διεύθυνσης Τοπογραφικών Εφαρμογών με 
την 89934/1991 πράξη του και που αντίτυπό του σε φωτοσμίκρυνση 
δημοσιεύεται με το παρόν Διάταγμα. 

Άρθρο 3 

Εγκρίνεται η χορήγηση τίτλου μεταφοράς συντελεστή δόμησης στο 
όνομα των Ανδρέα και Ελευθερίου Παχατουρίδη για το υπολειπόμενο 
και μη χρησιμοποιηθέν εμβαδόν 8,47 τ.μ. (53,90 - 45,43 = 8,47 
τ.μ.) από ισόγειο. 

Άρθρο 4 

Η ισχύς του παρόντος Διατάγματος αρχίζει από τη δημοσίευσή του 
στην Εφημερίδα της Κυβερνήσεως. 


Στον Τπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος Διατάγματος. 

Μαρμαράς Χαλκιδικής, 23 Δεκεμβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 

(2) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου του Δήμου Χαλαν¬ 
δρίου (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «περί καθορισμού 
ανωτάτου ορίου συντελεστού δομήσεως κ.λ.π.» (Α' 58). 

2. Τις διατάξεις του Π.Δ/τος 470/1979 «περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α' 138), όπως τροποποιήθηκε με το από 19.6.1987 
Π.Δ/γμα (Δ' 592). 

3. Τις διατάξεις του Π.Δ/τος 510/1979 «περί ρυθμίσεως θεμάτων 
μεταφοράς συντελεστού δομήσεως κατά τον Ν. 880/1979» (Α' 154), 
όπως τροποποιήθηκε με το 367/1987 Π.Δ/γμα (Α' 163). 

4. Τις διατάξεις των άρθρων 2, 3 και 7 του Ν. 1032/1980 «περί 
συστάσεως Υπουργείου Χωροταξίας, Οικισμού και Περιβάλλοντος» (Α' 
57). 

5. Τις διατάξεις της παρ. 1 (εδ. ιδ) του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

6. Τις 38906/5.6.1989 και 19942/25.4.1990 αιτήσεις του Ιω¬ 
άννη Χαλκιά. 

7. Την 81577/31.12.1990 αίτηση της Κορκολοπούλου Βασιλι¬ 
κής· 

8. Την 137/18.3.1991 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος. 

9. Την 2923/19.4.1991 απόφαση του Υπουργού Περιβάλλοντος 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση μέρους της μεταφοράς του συντε¬ 
λεστή δόμησης που εγκρίθηκε με το από 13.4.1989 Π.Δ/γμα (Α’ 389) 
από διατηρητέο (βαρυνόμενο) ακίνητο που βρίσκεται εντός του ρυμοτο¬ 
μικού σχεδίου του Δήμου Πύργου (Ν. Ηλείας) και επί της οδού Μανω- 
λοπούλου αριθ. 15 και για το οποίο έχει εκδοθεί ο 816/3.10.1989 
ονομαστικός τίτλος δικαιώματος μεταφοράς συντελεστή δόμησης στο 
όνομα Βασιλικής Θ. Κορκολοπούλου, σε άλλο ακίνητο (ωφελούμενο) 
που βρίσκεται εντός του ρυμοτομικού σχεδίου του Δήμου Χαλανδρίου 
(Ν. Αττικής) και επί της οδού Ναρκίσσου αριθ. 35, φερόμενο ως ιδιο¬ 
κτησία του Ιωάννου Χαλκιά, όπως το ωφελούμενο ακίνητο φαίνεται με 


στοιχεία Α, Β, Γ, Δ, Α, στο σχετικό πρωτότυπο διάγραμμα σε κλίμακα 
1:1000 που θεωρήθηκε από τον Προϊστάμενο της Διεύθυνσης Τοπο¬ 
γραφικών Εφαρμογών με την 80463/1991 πράξη του και που αντί¬ 
τυπό του σε φωτοσμίκρυνση δημοσιεύεται με το παρόν Διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική επιφάνεια, η οποία δύναται να δομηθεί στο ωφελούμενο 
ακίνητο επί πλέον της επιτρεπομένης βάσει των ισχυόντων στην περιοχή 
όρων δόμησης 62,39 τ.μ. που αντιστοιχεί σε 22,75 τ.μ. του βαρυνομέ- 
νου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α) Εμβαδόν οικοπέδου: 367,00 τ.μ. 

β) Ποσοστό κάλυψης: 26%. 

γ) Συντελεστής δόμησης: 1,17. 

δ) Μέγιστο επιτρεπόμενο ύψος: 14,90 μ. 

ε) Το κτίριο πρέπει να ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:200 που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 80463/1991 πράξη του και που αντίτυπό του σε φωτοσμίκρυνση 
δημοσιεύεται με το παρόν Διάταγμα. 

Άρθρο 2 

1. Ακυρούται ο 816/3.10.1989 τίτλος δικαιώματος μεταφοράς συ¬ 
ντελεστή δόμησης στο όνομα Βασιλικής Κορκολοπούλου. 

2. Εγκρίνεται η χορήγηση νέου τίτλου μεταφοράς συντελεστή δόμη¬ 
σης σε αντικατάσταση του 816/3.10.1989 στο όνομα της ιδίας, για το 
υπολειπόμενο και μη χρησιμοποιηθέν εμβαδόν 77,25 τ.μ. 
(100 - 22,75 = 77,25 τ.μ.) από ορόφους. 

Άρθρο 3 

Η ισχύς του παρόντος Διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος Διατάγματος. 

Μαρμαράς Χαλκιδικής, 23 Δεκεμβρίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 

